Heldur Meerits
Heldur Meerits (sündinud 27. veebruaril 1959) on eesti ettevõtja ja pangandustegelane. Meerits lõpetas 1977. aastal Põltsamaa Keskkooli ning 1982. aastal Tartu Riikliku Ülikooli majandusteaduskonna rahanduse ja krediidi erialal. Ta töötas Eesti Pangas aastatel 1989–1991 osakonnajuhatajana ja 1995–1997 asepresidendina. Ta oli Hansapanga asutajaliige ning töötas aastatel 1991–1995 Hansapangas ja Hoiupangas. Ta kuulub LHV Panga nõukokku. Ta oli aastatel 1995–2002 peaministri büroo majandusnõunik. Ta on 1997. aastal loodud eraõigusliku Audentese erakoolivõrgustiku üks asutajaid ja on siiani nõukogu liige. Ta on Avatud Eesti Fondi nõukogu liige.